Stumpneseaper

* se inndeling!

**Stumpneseaper** (*Rhinopithecus*) er en gruppe av dyreaper (Cercopithecoidea) i dyreapefamilien (Cercopithecidae). Dette er såkalte bladaper (Colobinae) med flerkammermager (tre kamre), hvis primædiett er friske blader, skudd, frukt og blomster. Slekten er sjelden og ikke fullstendig undersøkt, men man regner med fem arter. Artene er kjent for sine eiendommelig «oppstopperneser». Alle er endemiske til Asia.

## Biologi

Stumpneseapene har fått navnet sitt på grunn av den korte, stumpe nesen i de runde ansiktene, med nesebor som peker framover. De har forholdsvis flerfarget og lang pels, særlig over skuldrene og ryggen. Kroppslengden er 47–83 cm, og halen er 55–97 cm lang. Vekten ligger rundt 9–16 kg.

Stumpneseaper tilbringer mesteparten av livet i trærne. De lever sammen i svært store grupper, men deler seg i mindre grupper i perioder med knapphet på mat, for eksempel om vinteren. Familieenheter som består av én hann med flere hunner, sammen med rene hannflokker, danner større, sammenhengende grupper på omtrent 76 til 400 individer. De har territoriale instinkter og forsvarer områdene sine hovedsakelig med rop. De har et stort vokalrepertoar og roper noen ganger alene, andre ganger i korlignende samspill.

Apene er kjent for å være vanskelige å spore, fordi de vanligvis er så stille. Forskere har bemerket at de er lettere å finne når det regner, fordi vann kommer inn i neseborene og får dem til å nyse.

Stumpneseaper lever i Asia, med et utbredelsesområde som dekker det sørlige Kina (særlig Tibet, Sichuan, Yunnan og Guizhou) og som strekker seg inn i de nordlige delene av Myanmar og Vietnam. De holder til i fjellskoger i høyder på over . Om vinteren trekker de inn i svært avsidesliggende områder. Høyere liggende områder er mer utilgjengelige for mennesker, og studier har vist mindre avskoging, mer gjenplanting og skogreising, mindre reduksjon i utbredelsesområdet og lavere risiko for utryddelse i bratte, topografisk krevende områder. Alle arter i slekten *Rhinopithecus* lever i urskog, og rutenettceller med minst 75&nbsp;% trekronedekke kan utgjøre viktige potensielle leveområder.

Stumpneseaper har mage med flere kamre (flerkammermage) som hjelper dem med å fordøye det de spiser, hovedsakelig bark, barnåler, bambusskudd, frukt og blader.

Paringsinitiativet kommer fra hunnen. Hun etablerer øyekontakt med hannen og løper et lite stykke unna før hun viser kjønnsorganene. Hvis hannen viser interesse (det gjør han ikke alltid), følger han etter hunnen og de parer seg. Drektighetsperioden på rundt 200 dager ender med én unge, som vanligvis fødes sent på våren eller tidlig på sommeren. Ungene blir fullt utvokst og kjønnsmodne etter omtrent seks til sju år. Zoologer vet imidlertid lite om hvor lenge disse apene lever.

## Taksonomi
Noen taksonomer har gruppert stumpneseaper sammen med slekten *[[Pygathrix]]*.

### Inndeling
Inndelingen under følger i hovedsak Mammal Species of the World og er i henhold til Groves (2005). Norske navn på artene følger Verdens Naturfond.

* Catarrhini, østaper
** Cercopithecoidea, dyreaper
*** Cercopithecidae, dyreapefamilien
**** Cercopithecinae, (marekatter og bavianer og deres like) (frukt- og altetere)
**** Colobinae, bladaper (bladetere)
***** Colobini, afrikanske bladaper
***** Presbytini, asiatiske bladaper
****** *[[Trachypithecus]]*, langurer, 17 arter
****** *[[Presbytis]]*, suriller, 11 arter
****** *[[Semnopithecus]]*, (grålangurer eller hanumanlangurer), 7 arter
****** *[[Pygathrix]]*, duker, 3 arter
****** *[[stumpneseaper|Rhinopithecus]]*, stumpneseaper, 5 arter
******* *[[Rhinopithecus bieti|R. bieti]]*, svart stumpneseape (monotypisk)
******* *[[gyllen stumpneseape|R. roxellana]]*, gyllen stumpneseape
******* *[[Rhinopithecus brelichi|R. brelichi]]*, grå stumpneseape (monotypisk)
******* *[[Rhinopithecus strykeri|R. strykeri]]*, myanmarsk stumpneseape (monotypisk)
******* *[[Rhinopithecus avunculus|R. avunculus]]*, nordvietnamesisk tonkinstumpneseape (monotypisk)
****** *[[Neseape|Nasalis]]*, monotypisk
****** *[[Simias]]*, (grisehalelangur), 1 art

## Referanser




## Eksterne lenker
*